મહારાષ્ટ્રના ધૂલેમાં બાળકોનું અપહરણ કરનારી ગેંગની આશંકાએ ગામવાસીઓએ પાંચ વ્યક્તિઓની હત્યા કરી નાખી છે. આદિવાસી વિસ્તારમાં બનેલી આ ઘટનાથી સમગ્ર રાજ્યમાં ભારે ચકચાર મચી જવા પામી છે. ઉલ્લેખનીય છે કે ગુજરાતમાં પણ અનેક સ્થળોએ બાળક ચોર ગેંગની અફવાને કારણે લોકો સાથે મારપીટની ઘટના બની હતી. જેમાં અમદાવાદમાં એક મહિલાનું મોત પણ થયું હતું. આદિવાસી વિસ્તાર રૈનપાડામાં રાજ્યસરકારની એક બસમાંથી આ પાંચ માણસો ઉતરી રહ્યા હતા ત્યારે તેઓ બાળક ઉઠાવનારી ગેંગના સભ્યો છે તેમ ગ્રાહકોને આશંકા થઇ હતી.